República Socialista Soviética de Donetsk-Krivoi Rog

A República Soviética de Donetsk, posteriormente chamada República Soviética de Donetsk-Krivoi Rog (en ruso: Донецко-Криворожская советская республика'), foi unha república xurdida nos turbulentos anos inmediatamente posteriores á Revolución de Outubro.

Proclamada o 11 de febreiro de 1918 foi nominalmente existente até o 17 de febreiro de 1919, cando foi oficialmente disolta.

 Historia 
Esta república fundouse como reacción á constitución da República Popular de Ucraína, inspirada nun país baixo un criterio étnico, en contraposición co criterio marxista de unidade económica das rexións, cualificando o criterio nacional como "burgués" e "contrarrevolucionario".

A república non foi recoñecida nin polo Comité Executivo Central de Todas as Rusias, nin por ningunha nación.

Proclamada en febreiro de 1918, foi incorporada en marzo de 1918 á República Socialista Soviética de Ucraína con certo grao de autonomía.

As tropas alemás, no marco da primeira guerra mundial, avanzaron adentrándose na rexión proclamada pola república nun intento de establecer as fronteiras da Ucraína independente baixo protectorado alemán,Dmitri Kornilov Мифы и быль о ДКР  Tradución: Xustamente no día en que Khárkiv proclamou a creación da República de Donetsk, en Brest, os representantes militares de Kíiv, dunha por completo desmoralizada Rada Central, asinaron a paz cos alemáns, acordando que as Potencias Centrais se obrigaban a entrar no territorio da República Popular de Ucraína e facerse cargo da súa defensa. O dirixente da delegación alemá nas negociacións en Brest, o xeneral Hoffmann, convenceu aos nacionalistas ucraínos para que cortaran todos os lazos con Moscova e que declararan a República Popular de Ucraína como estado independente. Nestas condicións promúlgase a Cuarta Proclama Universal da Rada Central, e o exército alemán aproveitou a oportunidade de aparecer como "pacificador", ocupando Ucraína. coa intención de crear unha serie de estados subordinados á costa da antiga Rusia Imperial.

Coa toma de Khárkiv polas tropas alemás, trasladouse a capital a Luhansk. Tomada esta, produciuse a desaparición territorial da república.

Aínda despois da retirada alemá da guerra, o Comité Executivo Central de Todas as Rusias creu que non era conveniente a existencia dunha entidade soviética distinta á de Ucraína, disolvendo oficialmente a república o 17 de febreiro de 1919.

 Notas 

 Véxase tamén 

 Outros artigos 
 Khanato de Crimea
 Hetmanato (1918) 
 República Socialista Soviética da Táurida 
 República Popular de Ucraína

Categoría:Historia de Rusia
Categoría:Historia de Ucraína
Categoría:Primeiras repúblicas soviéticas
Categoría:Estados desaparecidos